cyanic-selkie/wikianc huggingface dataset:
Կյանքի բովից
Կյանքը Թիֆլիսում
Երկրորդ մասում հեղինակը նկարագրում է Փարիզը։ Երեք երեխաները սովորում են։ Ստեղծագործել, սակայն, հեղինակին չի հաջողվում։ Ուսումնասիրում է թանգարանները, թատրոնները, Փարիզը գիշերը և Փարիզը առավոտյան։ Նա այցելում է զանազան վայրեր իրեն այցելած մի հարուստ ընկերոջ՝ Սոմիկոյի հետ, որին երկու անգամ խաբում և թալանում են ֆրանսիացի կանայք։ Հայերից հանդիպումներ է ունենում նշանավոր երգչուհի Նադեժդա Պապայանի, Արշակ Չոպանյանի, Մինաս Չերազի, Սիամանթոյի, Գրիգոր Զոհրապի, Անդրանիկի և այլոց հետ։ Մի քանի անգամ ընտանիքով գնում են Շվեյցարիա։ Այնտեղ ծանոթանում է մի նկարչուհու՝ Ժաննետի հետ։ Հեղինակը նրա հետ ացկացրած զրույցների հիշողությունը համարում է իր լավագույն երազներից և առաջարկում է ընթերցողին կարդալ «Ալինա» վիպակի վերջին և միայն վերջին էջը, որտեղ նա անդրադարձել է այդ երազին։ Հիվանդանում է նրա փոքր տղան՝ Արմենը։ Իրավաբանական ֆակուլտետի երկրորդ կուրսի ուսանող է։ Աստիճանաբար հիվանդությունը բարդանում է, տղան բոլորովին կորցնում է սթափությունը։ Հոգեբուժարանում նրան չեն կարողանում օգնել, տանը այլևս հնարավոր չէ նրան պահել։ Վերջին անգամ են այցելում Շվեյցարիա։ Այնտեղ թունավորվում են Շիրվանզադեն, աղջիկը՝ Մարգարիտը և մյուս տղան՝ Ռուբենը։ Մի ամիս բժշկվելուց հետո կազդուրվում են և Շվեյցարիայից Իտալիայի վրայով 5 տարվա բացակայությունից հետո ուղևորվում են Կովկաս։
Գրականություն
Ալեքսանդր Շիրվանզադե, Երկեր 5 հատորով, հատոր 5, Երևան, 1986։
Հրանտ Թամրազյան, Շիրվանզադե, Երևան, 1978։
Արսեն Տերտերյան, Շիրվանզադե, Թիֆլիս, 1911։
Արսեն Տերտերյան, Շիրվանզադեի գրական տիպերի հանրագիտարանը, Երևան, 1959։
Հայ նոր գրականության պատմություն, հատոր 4, Երևան, 1972։
Կատեգորիա:Գրական ստեղծագործություններ այբբենական կարգով Կատեգորիա:Գրական ստեղծագործություններ ըստ հեղինակի Կատեգորիա:Շիրվանզադեի ստեղծագործություններ
Չուգուևսկի շրջան
Չուգուևսկի շրջան (Чугуевский район), մունիցիպալ շրջան Ռուսաստանի Դաշնության Պրիմորիեի երկրամասում։
Ստեղծվել է 1935 թվականին։ Վարչական կենտրոնը՝ Չուգուևկա ։
Աշխարհագրություն
Շրջանի տարածքի մակերեսը կազմում է 12350 կմ²։
Բնակչություն
2012 թվականի մարդահամարի արդյունքներով շրջանում բնակվում էր 24128 մարդ։ Բնակչության խտությունը կազմում էր 1,95 մարդ/կմ²։
Արտաքին հղումներ
Կատեգորիա:Պրիմորիեի երկրամաս Կատեգորիա:Ռուսաստանի շրջաններ ըստ դաշնային սուբյեկտների
Ֆոնտենե (Ծովափնյա Շարանտի գավառ)
Ֆոնտենե (Fontenet), համայնք Ֆրանսիայում՝ Պուատու-Շարանտ երկրամասի Ծովափնյա Շարանտի գավառի Սեն Ժան դ՛Անժելի շրջանում։ Մտնում է Սեն Ժան դ՛Անժելի կանտոնի կազմի մեջ։
Համայնքի INSEE կոդ՝ 17448։
Բնակչություն
Համայնքի բնակչությունը 2010 թվականին կազմում էր 1158 մարդ։
Արտաքին հղումներ
Կատեգորիա:Ֆրանսիայի համայնքներ
Սեն Ժան դե Նիո
Աշխարհագրություն
Կոմունան Փարիզ քաղաքից գտնվում է 400 կմ հարավ-արևելք, դեպի արևելք՝ Լիոն քաղաք, 31 կմ է և 45 կմ հարավ Բուրկ ան Բրեսից ։
Կոմունայի արևելյան մասում հոսում է Էն գետը։
Կլիմա
Կլիման ցամաքային է ՝ ցուրտ ձմեռներով և տաք ամառներով։ Անձրևներ լինում են հիմնականում ամռանը։
Պատմություն
Գյուղը հիմնադրվել է X դարում մի բլրի վրա, որը կոչվում է Նիո։ Գյուղը հիշատակվում է Կոնրադա I-ի կանոնադրությամբ։ Ֆրանսիական հեղափոխության արդյունքում գյուղը կոչվում է Նիո։
Բնակչություն
Կոմունայի բնակչությունը 2010 թվականին կազմել է 1421 մարդ։
Շոշի հարսանիքներ
Շոշի հարսանիքներ, Ալեքսանդր Մակեդոնացու կողմից կազմակերպված զանգվածային հարսանիքներ, որոնք տեղի են ունեցել մ․թ․ա․ 324 թվականին Պարսկաստանի մայրաքաղաք Շոշում ։
Սեն Ժան դե Նիո
Տնտեսություն
2010 թվականին աշխատունակ տարիքի (15-64 տարեկան) ունեցող 963 մարդկանցից 753-ը տնտեսապես ակտիվ են եղել, 210-ը՝ պասիվ (ակտիվության ցուցանիշը՝ 78,2% է, 1999 թվականին՝ 72,2%)։ 753 ակտիվ բնակիչներից աշխատել են 712-ը (388 տղամարդ, 324 կին), գործազուրկ է եղել 41 մարդ (18 տղամարդ և 23 կին)։ 210 պասիվներից 85 հոգի եղել են աշակերտ կամ ուսանող, 76-ը՝ թոշակառու, 49 պասիվ են եղել այլ պատճառներով ։
Շոշի հարսանիքներ
Իրադարձություն
Ալեքսանդրը ծրագրում էր պարսկական և հունական մշակույթների խորհրդանշական միավորում ստեղծել, ինչի նպատակով էլ նա իրեն կնության է վերցնում պարսիկ կնոջ՝ Դարեհի աղջկան՝ Ստատիրային, ինչպես նաև իր զորքի մնացած հրամանատարներին ստիպում ամուսնանալ պարսից ազնվական կանանց հետ և տոնել այդ ամուսնությունները պարսկական սովորույթներով ։ Դա պարզապես միավորում չէր, քանի որ նրանց ապագա ժառանգները համարվելու էին երկու տարբեր քաղաքակրթությունների պատկանող երեխաներ։
Ալեքսանդրն արդեն ամուսնացել էր Ռոքսանայի հետ, որը Բակտրիայի կառավարչի դուստրն էր, բայց մակեդոնական և պարսկական սովորույթները թույլ էին տալիս ունենալ մի քանի կին։ Ալեքսանդրը ամուսնանում է նաև Ստատիրայի՝ Դարեհ III-ի ավագ աղջկա հետ (հայնի նաև Բարսինա անվամբ), և ըստ Արիստոբուլոսի՝ նաև Պարիսատիդայի՝ Արտաքսերքսես III-ի փոքր դստեր հետ ։ Հեփեստիոնին արքան ամուսնացնում է Դրապետիդաի հետ, որը նույնպես Դարեհի դուստրն էր և իր կնոջ քույրը, ինչով այդ երկու ընտանիքները նաև կկապվեին միմյանց հետ, քանի որ իր և Հեփեստիոնի որդիները զարմիկներ կլինեին։ Սելևկոսին նա ամուսնացնում է Ապամայի հետ, որը Բակտրիայի ղեկավարի՝ Սպիտամենի դուստրն էր։ Այդպիսի ամուսնություններ են տեղի ունենում նաև մի շարք այլ մակեդոնացի հրամանատարների և մար կամ պարսիկ ազնվականների միջև՝ թվով 80 ամուսնություն։ Պտղոմեոս Լագոսը ամուսնանում է Արտաբազ Փռյուգիացու դուստր Արտակամեի հետ։
Սեն Ժան դե Նիո
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Շոշի հարսանիքներ
Իրադարձություն
Հասանիքներն անց էին կացվում պարսկական սովորույթներով․ փեսացուների համար նախատեսված աթոռները դասավորվել էին ըստ հերթականության, կենացից հետո ներս էին մտնում հարսնացուները և նստում իրենց փեսացուների կողքին, որոնք վերցնում էին հարսնացուների ձեռքը և համբուրում։ Առաջինը ամուսնացել է արքան՝ Ալեքսանդրը, բայց բոլոր հարսանիքները նվշվել են նույն կերպ, ինչով Ալեքսանդրը ցույց է տվել իր բարյացկամությունը և ընկերասիրությունը։ Այս ամենից հետո փեսացուները իրենց կանանց տարել են իրենց տները և Ալեքսանդրը բոլորի համար օժիտ է տվել։ Նա հրամայում է նաև բոլոր այն մակեդոնացիներին, որոնք ամուսնացել էին պարսիկ կանանց հետ, գրանցել, ինչից հետո պարզվում է, որ այդ թիվն անցնում է 10 հազարից։ Այս բոլոր մարդկանց Ալեքսանդրը տալիս է հարսանեկան նվերներ։
Յան Գլոգովչիկ
Յան Գլոգովչիկ (Jan z Głogowa (Głogowczyk, Głogowita, Glogoviensis, Glogar, Gloger), 1445, Գլոգուվ, Գլոգուվի պովյատ, Ներքին Սիլեզիայի վոյեվոդություն, Լեհաստան - 11 փետրվարի, 1507, Կրակով, Կրակովի պովյատ, Փոքր Լեհաստան վոյեվոդություն, Լեհաստան), լեհ աստղագետ, մաթեմատիկոս, աստվածաբան, փիլիսոփա, բժիշկ և մանկավարժ, Կրակովի Յագելոնյան համալսարանի պրոֆեսոր։ Եղել է իր ժամանակի արևմտաեվրոպական ամենահայտնի աստղագետներից մեկը։
Շոշի հարսանիքներ
Իրադարձություն
Ամուսնանալով Դարեհի և Արտաքսերքսեսի աղջիկների հետ՝ Ալեքսանդրը իրեն նույնացնում է պարսիկների հետ և այդպիսով ամրապնդում իր դիրքը իր նորաստեղծ կայսրությունում։ Այդժամ նա կարող էր իրեն հայտարարել նախորդ պարսից արքաների օրինական գահաժառանգ։ Նա ցանկանում էր նաև պատվել Հեփեստիոնին՝ նրան դարձնելով իր ։
Սակայն բոլոր մակեդոնացի ազնվականները, որոնք ամուսնացել էին պարսիկ ազնվական կանանց հետ, Ալեքսանդրի մահից հետո բաժանվեցին իրենց պարսիկ կանանցից, բացառություն էին միայն Հեփեստիոնը, որը մահացավ Ալեքսանդրից շուտ, և Սելևկոսը։ Այսպիսով, չնայած Ալեքսանդրի նախադեպին՝ մակեդոնացիները չէին պատրաստվում հավասար իրավունքներ ունենալ պարսիկների հետ ։
Ծանոթագրություններ
Կատեգորիա:Ալեքսանդր Մակեդոնացի Կատեգորիա:Հարսանիքներ Կատեգորիա:Մ.թ.ա. 324
Յան Գլոգովչիկ
Կենսագրություն
Յան Գլոգովչուկը ծնվել է 1445 թվականին Գլոգուվ քաղաքում։ Նա սերում էր Schilling հարուստ ընտանիքից, բայց այդ ազգանունը չի գրեթե երբեք չի օգտագործել ։ 1468 թվականին Յան Գլոգովչուկն ավարտել է Կրակով քաղաքի Յագելոնյան համալսարանը՝ ստանալով մագիստրոսի կոչում։ Ուսումն ավարտելուց հետո նա դասախոսություններ է կարդացել նույն համալսարանում։ Յան Գլոգովչիկի ուսանողների թվում է եղել նաև Նիկոլայ Կոպեռնիկոսը ։ Գիտնականի հետագա կյանքը կապված է Յագելոնյան համալսարանի հետ, որտեղ նա ոչ միայն դասավանդել է լատիներեն, Արիստոտելի փիլիսոփայությանը նվիրված դասընթաց և աստղագիտություն, այլև զբաղվել է աստղագիտությամբ, մաթեմատիկայով, աստվածաբանությամբ ու փիլիսոփայությամբ. պրոֆեսոր Յան Լոսի խոսքերով՝ Յան Գլոգովչուկը ձեռք է բերել մեծ ճանաչում որպես իր ժամանակի արևմտաեվրոպական ամենանշանավոր սխոլաստիկներից մեկը ։
Յան Գլոգովչիկի աշխատանքներից առավել նշանակալի են նրա գրած դասագրքերն ու այն աշխատությունը, որ նվիրված է դիմագիտությանն ու գանգաբանությանը։ Վերջինում նա փորձում է մարդու գանգի վրա գտնել կորնթարդությաններ, որոնք համապատասխանում են տվյալ մարդու հակումներին ու ընդունակություններին։ Այդ աշխատությունը, որը վերնագրված է «Phisionomia», հրատարակվել է 1518 թվականին ։ Գլոգովչիկի գրած քերականությանն ավելի քան մեկ դար որպես դասագիրք ոգտագործվել է Կրակովի դպրոցներում։
Որոշ պատմաբաններ Յան Գլոգովչիկին են վերագրում Սաղմոսարանի ու այլ Սուրբ գրքերի սլավոնական թարգմանությունները, որոնք իբրև թե հրատարակվել են Կրակովում, սակայն այդ փաստի ստույգ լինելը հաճախ կասկածի է ենթարկվում ։
Գրականություն
Կատեգորիա:Լեհ աստղագետներ Կատեգորիա:Լեհ մաթեմատիկոսներ Կատեգորիա:Լեհ փիլիսոփաներ Կատեգորիա:Լեհ պրոֆեսորներ Կատեգորիա:Լեհ աստվածաբաններ Կատեգորիա:Լեհ բժիշկներ Կատեգորիա:Լեհ մանկավարժներ Կատեգորիա:Մաթեմատիկոսներ այբբենական կարգով
Տելեգեուզիդներ
Տելեգեուզիդներ, բզեզների ենթաընտանիքի միջատ։
Տարածվածություն
Տարածված են հիմնականում ԱՄՆ-ից Պանամա ընկած տարածքներում։
Չերեզոլե Ալբա
Չերեզոլե Ալբա  (իտալ․՝ Ceresole Alba), կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 2128 մարդ (2008 թվականի տվյալներով)։ Բնակչության խտությունը 58 մարդ/կմ²։ Տարածքը՝ 37 կմ²։ Փոստային ինդեքս՝ 12040։ Հեռախոսային կոդ՝ 0172։
Բնակավայրի հովանավորն է համարվում սուրբ Հովհաննես Մկրտիչը։
Ժողովրդագրություն
'''Բնակչության թվաքանակի փոփոխությունները.
Ռոժե Կարուչի
Ռոժե Կարուչի (Roger Karoutchi, ), հայ-հրեական ծագում ունեցող ֆրանսիացի քաղաքական, պետական, հասարակական գործիչ, Ֆրանսիայի խորհրդարանի կապերի գծով պետական քարտուղար։
Կենսագրություն
Ծնվել է Մարոկկոյի Կասաբլանկա քաղաքում հայ-հրեական ընտանիքում ։ Հայրը եղել է ատամնաբուժ, մայրը՝ տնային տնտեսուհի։ Նախնիները Մարոկկո են տեղափոխվել Իտալիայի Լիվոռնո քաղաքից։ Կարուչին սովորել է Էքս-ան-Պրովանս քաղաքի Քաղաքական հետազոտությունների ինստիտուտում, որտեղ պաշտպանել է իրավունքի մագիստրոսի կոչումը։ Հանդիսանում է պատմական գիտությունների պրոֆեսոր և Ազգային Կրթության գլխավոր տնօրեն։
Ռոժեն իր քաղաքական գործունեությունը սկսել է 16 տարեկանից՝ պաշտպանելով ֆրանսիական աջակողմյան Հանրապետությանը սատարող միության գաղափարները։ 1981 թվականին դարձել է Հանրապետությանը սատարող միություն կուսակցության երիտասարդության հարցերով պատվիրակ, իսկ 1985 թվականին՝ կուսակցության գլխավոր քարտուղարի հատուկ խորհրդական։ 1986 թվականին ստացել է Ֆրանսիայի սոցիալական հարցերի և զբաղվածության նախարարի հատուկ խորհրդականի պաշտոն։ Հետագայում Հանրապետությանը սատարող միություն կուսակցությունում զբաղեցրել է տարբեր պաշտոններ (ազգային կրթության պատվիրակ (1989), Հանրապետությանը սատարող միություն կուսակցության խորհրդի անդամ, կուսակցության գլխավոր վարչության քարտուղար (1998—1999), կուսակցության ընտրությունների քարտուղար և այլն)։ 1999 դարձել է Իլ դե Ֆրանսի տեղական խորհրդատու, Հանրապետությանը սատարող միություն կուսակցության նախագահ։ 2002 թվականին դառնում է Ժողովրդական շարժման միություն նախագահի։
1999 թվականի դեկտեմբերի 17-ից մինչև 2007 թվականի հունիսի 24-ը եղել է Օ-դը-Սենից ընտրված սենատոր։ 2007 թվականի մայիսի 18-ից մինչև 2009 թվականի հունիսի 23-ից մինչև 2011 թվականը աշխատել է Ֆրանսիայի խորհրդարանի կապերի գծով պետական քարտուղար ։
2009 թվականի հունվարի 23-ին Ռոժե Կարուչին իր հուշագրությունների շնորհանդեսի ժամանակ խոստովանել է, որ ինքը հանդիսանում է համասեռամոլ։ Ֆրանսիայի պատմության ընթացքում այս դեպքը առաջինն է, երբ գործող նախարարը իր մասին նմանատիպ տեղեկատվություն է տարածում ։
Հայոց ցեղասպանության մասին դիրքորոշում
Ռոժե Կարուչին բազմիցս իր համերաշխությունն է հայտնել Ֆրանսիայում Հայոց ցեղասպանության բանաձևի քրեականացման գործընթացին։ Այս առթիվ 2012 թվականին նա հայտարարել է.
Ծանոթագրություններ
Կատեգորիա:Ֆրանսիացի պետական գործիչներ Կատեգորիա:Ֆրանսիայի քաղաքական գործիչներ Կատեգորիա:Ֆրանսիացի հասարակական գործիչներ Կատեգորիա:Կասաբլանկա քաղաքում ծնվածներ Կատեգորիա:Ֆրանսիացի դիվանագետներ
Պարտիզանսկի շրջան (Պրիմորիեի երկրամաս)
Ստեղծվել է 1932 թվականին։ Վարչական կենտրոնը՝ Վլադիմիրո-Ալեկսանդրովսկոե ։
Աշխարհագրություն
Շրջանի տարածքի մակերեսը կազմում է 4340 կմ²։
Բնակչություն
2013 թվականի մարդահամարի արդյունքներով շրջանում բնակվում էր 29887 մարդ։ Բնակչության խտությունը կազմում էր 6,89 մարդ/կմ²։
Արտաքին հղումներ
Կատեգորիա:Պրիմորիեի երկրամաս Կատեգորիա:Ռուսաստանի շրջաններ ըստ դաշնային սուբյեկտների
Սքոթ Գլեն
Թեոդոր Սքոթ Գլեն, ամերիկյան դերասան։ Նա նկարահանվել է Ուես Հայտովերի դերում «Քաղաքային կովբոյ»(1980) ֆիլմում, տիեզերագնաց Ալան Շեպարդի դերում «Տղաներն այնպիսին, ինչպիսին որ պետք են» (1983) ֆիլմում, հրամանատար Բարտ Մանկուզոյի դերում «Որս „Կարմիր Հոկտեմբերի“ հետևից» (1990) ֆիլմում և Ջեկ Կրոֆորդայի դերում «Գառնուկների լռությունը» (1991) ֆիլմում։
Վաղ տարիներ
Թեոդոր Սքոթ Գլենը ծնվել և մեծացել է Փենսիլվանիա նահանգի Փիթսբուրգ քաղաքում։ Նա գործարար Թեոդոր Գլենի և տնային տնտեսուհի Էլիզաբեթի որդին է ։ Ունի իռլանդացի և հնդիկ նախնիներ ։ Մանուկ ժամանակ հաճախ է հիվանդացել և մի տարի եղել է անկողնային հիվանդ։ Ի շնորհիվ ինտենսիվ մարզումների նա կարողացել է վերականգնել իր առողջությունը և շտկել կաղությունը։ Փիթսբուրգյան ավագ դպրոցն ավարտելուց հետո Գլենն ընդունվում է Վիլհելմի և Մարիայի քոլեջ, որտեղ հմտանում է անգլերեն լեզվի մեջ։ Դրանից հետո նա անցնում է ծովային ծառայողական կորպուսի շարքերը և այնտեղ 3 տարի ծառայում։ Գրեթե 5 ամիս Գլենը  Kenosha Evening News-ում աշխատել է որպես ռեպորտյոր։ Նա իր ուժերը փորձել է որպես հեղինակ, սակայն հասկացել է որ չի կարող լավ դիալոգներ գրել։ Ավելի լավ դիալոգներ գրելու համար սկսել է հմտանալ դերասանական արվեստի մեջ։
Գլենը առաջին անգամ ելույթ է ունեցել 1965 թվականին Բրոդվեյում` «The Impossible Years» երգիծական պիեսում։ Նա միացել է Ջորջ Մարիսոնի դերասանական դասարանին, որտեղ օգնում էր ուսանողներին վճարել իրենց վարձը` պիեսներում խաղալով, և նաև հենց ինքն էլ հայտնվում էր «La MaMa Experimental Theatre Club» թատրոնի բեմադրած պիեսաներում։ 1967 թվականին ամուսնացել է Քերոլ Շվարցի հետ, և կնոջ ազեցության տակ դարձել է հուդաիզմի հետևորդ ։ 1968 թվականին Գլենն ընդունվում է The Actors Studio, և սկսում է աշխատել պրոֆեսիոնալ թատրոնում և հեռուստատեսությունում։ 1970 թվականին ռեժիսոր Ջեյմս Բրիջը նրան  «The Baby Maker» ֆիլմում դեր է առաջարկում, որը դուրս է եկել այդ նուն տարում, և որը Գլենի առաջին դերն էր ֆիլմում։
Արտաքին հղումներ
Կատեգորիա:Ամերիկացիներ իռլանդական ծագմամբ Կատեգորիա:Ամերիկացի դերասաններ Կատեգորիա:Ամերիկացի լրագրողներ Կատեգորիա:Ամերիկացի հեռուստատեսային դերասաններ Կատեգորիա:Թատրոնի դերասաններ Կատեգորիա:Ամերիկացի կինոպրոդյուսերներ Կատեգորիա:Ամերիկացի տղամարդ կինոդերասաններ Կատեգորիա:Ամերիկացի տղամարդ թատերական դերասաններ Կատեգորիա:Ամերիկացի ռազմական գործիչներ
Կիեզինա Ուցանեզե
Կիեզինա Ուցանեզե (Chiesina Uzzanese), կոմունա Իտալիայի Տոսկանա մարզի Պիստոիայի գավառում։
Բնակչությունը կազմում է 4442մարդ (2008 թվականի տվյալներով)։ Բնակչության խտությունը՝ 614 մարդ/կմ²։ Տարածքը՝ 7 կմ²։ Փոստային ինդեքս՝ 51013։ Հեռախոսային կոդ՝ +39 0572։
Ժողովրդագրություն
Բնակչության աճը։
Արտաքին հղումներ
Կատեգորիա:Իտալիայի բնակավայրեր
Հուղարկավորության մշակույթի համաշխարհային թանգարան
Հուղարկավորության մշակույթի համաշխարհային թանգարան, նովոսիբիրսկյան թանգարան նվիրված տարբեր երկների հուղարկավորության արարողությունների մշակույթին։ Ռուսաստանում հանդիսանում է տվյալ ուղղությամբ միակ թանգարանը ։ Թանգարանը գտնվում է Նովոսիբիրսկի դիակիզարանի Հիշատակի այգում ։ Թանգարանը մտնում է Մահագիտության ասոցացիաների միջազգային ֆեդերացիայի մեջ (International Federation of Thanatologists Associations):
Թանգարանի պատմություն
Թանգարանը ստեղծվել է «Նեկրոպոլիս» միջազգային ցուցահանդեսի նախագահ, բնական գիտությունների Եվրոպական ակադեմիայի ակադեմիկոս և թաղման կազմակերպությունների և դիակրզարանների միության փոխնախագահ, գործարար Ս. Բ. Յակուշինի կողմից ։ Յակուշինի բառերով, թանգարանի բացման հիմնական նպատակը «ռուսական հասարակության հիշատակի մշակույթի կարգավորումն էր» ։ Ընդհանուր առմամբ թանգարանի ստեղծման համար ծախսվել է 14 մլն դոլար ։ Պաշտոնական բացումը տեղի է ունեցել 2012 թվականի մայիսի 14-ին` Նովոսիբիրսկի դիակիզարանի Հիշատակի այգու տարածքում, նախկին «Վոյենտորգա» կաթսայատան բազայի շենքում ։
2013, 2014, 2015 թվականներին թանգարանը մասնակցել է Թանգարանային գիշեր միջոցառմանը։ 2013 թվականի ծրագիրը կոչվում էր «XXI դարի» մահվան տանգո ։ 2014 թվականին ծրագիրը կրում էր «Գիշերային սարսափելի հեքիաթ...» վերնագիրը և իր մեջ ներառում էր ինստալյացիաներ, համայնապատկերներ, նկարներ, որոնք կազմված էին ռուսական և արտասահմանյան հեքիաթների մոտիվներով ։ 2015 թվականին հիմնական թեման Հայրենական մեծ պատերազմն էր ։
2015 թվականին թանգարանը որպես կազմակերպիչ հանդես է եկել «Նեկրոպոլիս-Tanexpo World Russia 2015» սգո գործի ցուցահանդեսի համառուսաստանյան ցուցահանդեսային կենտրոնում, որը Ռուսաստանում միակ համաժողովն է, որը նվիրված է սգո պիտույքներին և թաղման գործին ։
Թանգարանում անց է կացվել «Հրեշտակներ և հրեշներ» թատերական քվեստը, դիակառքերով շքերթ, ինչպես նաև թմրամոլության դեմ ուղղված ներարկիչներով դագաղի ցուցադրական այրումը ։
Համաշխարհային հուղարկավորության մշակույթի Նովոսիբիրսկի թանգարանը մտնում է Մահագիտության ասոցացիաների միջազգային ֆեդերացիայի մեջ (International Federation of Thanatologists Associations) և հանդիսանում է Ռուսաստանում հուղարկավորության մշակույթի միակ թանգարանը ։ Թանգարանը ներառված է ՅՈՒՆԵՍԿՕ-ին կից սգո մշակույթի համաշխարհային ժառանգության պահպանման ծրագրում ։
Թանգարանի հավաքածուներ
Թանգարանի հավաքածուների հիմքը կազմում են XIX դարի և XX դարի սկզբի ցուցանմուշները ։ Ընդհանուր առմամբ, թանգարանը պարունակում է մի քանի տասնյակ հազարավոր ցուցանմուշներ, այդ թվում` XIX դարի մոտ 200 սգո զգեստներ, դիակառքերի մոդելներ, ավելի քան 10 000 հուղարկավորության թեմայով փորագրություններ, ավելի քան 1000 նկարներ և քանդակներ, ինչպես նաև 9000 լուսանկարներ և 11 000 բացիկներ, առկա են մի շարք մեդալային ցուցանմուշներ ։ Թանգարանում պահվում են պաշտոնական փաստաթղթերի տարբեր նմուշներ, դատական փորձաքննության եզրակացություններ, թռուցիկներ, մահախոսականներ, ֆիրմային բլանկներ և այլն ։ Ընդհանուր առմամբ, փաստաթղթային ֆոնդն ունի շուրջ 6000 ցուցանմուշներ ։
Թանգարանն ունի բաժիններ` նվիրված գերեզմանատան ճարտարապետությանը, ուսումնասիրվում են XIX դարի գերեզմանաքարերի և տապանաքարերի տիպաբանությունները ։
Արտաքին հղումներ
Կատեգորիա:Թանգարաններ այբբենական կարգով Կատեգորիա:2012 հիմնադրված թանգարաններ Կատեգորիա:Հուղարկավորության սովորույթներ
Ֆրանյա Կրալ
Ֆրանյա Կրալ (Fraňo Kráľ, ), սլովակ բանաստեղծ, արձակագիր, Չեխոսլովակիայի ժողովրդական գրող (1953), Չեխոսլովակիայի քաղաքական գործիչ։ Սլովակյան գրականության սոցիալիստական ռեալիզմի առաջին ներկայացուցիչներից։
Մշակույթի տուն (Ստոկհոլմ)
«Kulturhuset» կենտրոն (Kulturhuset, Stockholm), արվեստի կենտրոն Ստոկհոլմ քաղաքում, որը բացվել է 1974 թվականին։  Գտնվում է քաղաքի կենտրոնական մասում` Սերգելստորգ հրապարակի հարավային մասում; ներառում է ռեստորաններ, ցուցասրահներ, համաժողովների դահլիճ, կինոթատրոն, գրադարան և թատրոն։  Թատերական ներկայացումները մեկնարկել են 2013 թվականի հուլիսի 1-ին՝ «Kulturhuset Stadsteatern» թատրոնի ստեղծման շրջանակներում, որը պատկանում է «Stockholm Stadsteater AB» ընկերությանը։
Ֆրանյա Կրալ
Կենսագրություն
Ֆրանյա Կրալը ծնվել է 1903 թվականին ԱՄՆ Օհայո նահանգի Բարտոն գյուղում, սլովակ էմիգրանտների ընտանիքում։ 1905 թվականին մոր հետ վերադարձել է Սլովակիա։ Չնայած ընտանեկան ծանր պայմաններին կարողացել է ավարտել Սպիշսկա Նովա Վեսի մանկավարժական ուսումնարանը։ Ուսման տարիներին ստիպված է եղել աշխատել, հիվանդացել է որովայնային տիֆով, որն անջնջելի հետք է թողել նրա մարմնի վրա, ապա դա հանգեցրել է թոքային հիվանդության բարդացման։ Զորակոչվել է զինվորական ծառայության, սակայն հիվանդացել է տուբերկուլյոզով և զորացրվել։ Որոշ ժամանակ բուժում ստանալուց հետո որպես ուսուցիչ աշխատել է Մոդրի Կամենում։ 1923 թվականից եղել է Չեխոսլովակիայի կոմկուսի անդամ։ 1931 թվականին տեղափոխվել է Բրատիսլավա, սակայն կոմունիստական հայացքների համար հեռացվել է աշխատանքից և ուղարկվել վաղ թոշակի։ Ֆաշիստական ռեժիմի տարիներին եղել է ընդհատակում։ Երկրորդ համաշխարհային պատերազմից հետո աշխատել է կրթության նախարարությունում, եղել է Չեխոսլովակիայի կոմունիստական կուսակցության անդամ, Սլովակիայի Ազգային խորհրդի անդամ և Չեխոսլովակիայի գրողների միության նախագահության անդամ։
Պարգևներ, մրցանակներ
1953 թվականին արժանացել է Չեխոսլովակիայի ժողովրդական գրողի կոչմանը։
Մշակույթի տուն (Ստոկհոլմ)
Պատմություն և նկարագիր
Ստոկհոլմի կենտրոնական մասում մշակութային կենտրոն կառուցելու որոշումը հիմնված էր «քաղաքային միջավայրը վերականգնելու» հայեցակարգի վրա, որն ընդունվել է օրենսդրական փոփոխությունների շրջանակներում՝ 1950-60-ականներին։ Գաղափարն այն էր, որ մշակութային կենտրոնը կարող է «հակազդել» քաղաքների կենտրոնական մասերի առևտրականացման աճող տենդենցին։ Արդյունքում, 1965 թվականին քաղաքային իշխանությունները հայտարարեցին ճարտարապետական մրցույթ, որում հաղթեց ճարտարապետ Պիտեր Էլոֆ Ցելսինգի (1920-1974) նախագիծը։
Ֆրանյա Կրալ
Ստեղծագործություններ
Ֆրանյա Կրալը սոցիալական թեման վառ գույներով պատկերող գրող է և միաժամանակ լիրիկ բանաստեղծ ։
Մշակույթի տուն (Ստոկհոլմ)
Պատմություն և նկարագիր
Նախապես Ստոկհոլմի ժամանակակից արվեստի թանգարանը եղել է ծրագրի մի մասը։ Նրա ներկայացուցիչները միացել են այն աշխատանքային խմբին, որը դիտարկում էր շենքը թանգարանի նպատակներով օգտագործելու հնարավորությունը։ Գաղափարը կայանում էր նրանում, որ ստեղծվի նոր տիպի հաստատություն`ընդլայնված մշակութային հայեցակարգով, որի շրջանակներում նոր շենքը թույլ կտա թանգարանին ստանալ զարգացման նոր հնարավորություններ։ Բայց դեռևս կենտրոնի բացման առաջին փուլից առաջ թանգարանի ղեկավարությունը որոշեց չմասնակցել նախաձեռնությանը։
Ցելսինգի նախագիծը լայնածավալ ապակեպատ ճակատով ոչ բարձր երկար ձգվող շինություն էր, որի սրահներում կարելի էր անցկացնել տարբեր մշակութային միջոցառումներ։ Շինությունը հարավային կողմից ձգվում էր մինչև Սվեավեգեն փողոցը, իսկ դեպի Գուստավ Ադոլֆի հրապարակ ընդլայնելու գաղափարը, որը նախկինում ակտիվորեն քննարկվում էր, վերջնականապես հանվեց։ Ցելսինգի առաջարկած ճարտարապետական լուծումները հիմնականում իրականացվեցին։ Այսպիսով, «Մշակույթի տան» համալիրը բաղկացած է երկու հիմնական մասից՝ պարզ քառակուսի տիպի թատրոնի շենք (այսօր այն զբաղեցնում է Ստոկհոլմի քաղաքային թատրոնը) և «երկարաձգված» ցուցասրահային շինությունը, որը ձգվում է դեպի Սերգելի հրապարակ (որն իրականում «Կուլտուրհուսթելն» է)։
Ֆրանյա Կրալ
Ստեղծագործություններ
Բանաստեղծական ժողովածուներ Վեպեր Մանկական գրքեր
Մշակույթի տուն (Ստոկհոլմ)
Պատմություն և նկարագիր
Շինության առաջին մասը բացվել է 1971 թվականին՝ Ռիքստագի (nya riksdagshuset) ժամանակավոր տեղակայման համար։ Մշակույթի պալատի այս հատվածը կոչվում էր Խորհրդարանական նոր պալատ, մինչ խորհրդարանի գործողունեությունը տեղի էին ունենում այդտեղ (փաստացի Խորհրդարանական պալատը այդ ժամանակ հաճախ անվանվում էր «հին Խորհրդարանական պալատ»)։ Նույն ժամանակահատվածում ավարտվեց նաև առաջին հարկում գտնվող ընթերցասրահի շինարարությունը, որը հայտնի դարձավ քաղաքաբնակների շրջանում։ Մեծահասակների բաժինում առկա էին մեծ թվով միջազգային ամսագրեր, իսկ «մանկական անկյան» մասում կային  հատուկ նկուղային սենյակներ («ընթերցանության խորշեր»)։ Շուտով մուտքի հարկում նաև խաղահրապարակ բացվեց։ Ամբողջ համալիրը վերջնականապես շահագործման հանձնվեց 1974 թվականին։
Ֆրանյա Կրալ
Հիշատակ
Բրատիսլավայում տեղադրվել է Ֆրանյա Կրալի հուշարձանը։
Մշակույթի տուն (Ստոկհոլմ)
Պատմություն և նկարագիր
Մշակույթի տան կառուցումը և այնտեղ պառլամենտի  ժամանակավոր տեղակայումը հնարավորություն տվեցին լուծել հին խորհրդարանի շենքի հետ կապված   վերանորոգման  ու վերակառուցումն աշխատանքների իրականացումը։ Բացի այդ, «Sergel Plaza» հյուրանոցի նոր շենքը, որը գտնվում է Մշակույթի պալատի հետնամասում, դարձավ խորհրդարանական օժանդակ  ծառայությունների նստավայր, որոնք այդտեղ մնացին մինչև 1983 թվականը։ Լիագումար նստաշրջանների դահլիճը տեղակայված էր Ստոկհոլմի թատրոնի ներկայիս տարածքում։ Ռիքստագի տեղափոխվելուց հետո շենքի այս հատվածը մի քանի տարի օգտագործվում էր Ստոկհոլմյան`Եվրոպայում վստահության և անվտանգության և զինաթափման  ապահովման հարցերով Ստոկհոլմյան վեհաժողովի կողմից (տե՛ս՝ «Մադրիդյան մանդատ»)։
Ֆրանյա Կրալ
Արտաքին հղումներ
Կատեգորիա:Սլովակ բանաստեղծներ Կատեգորիա:Սլովակ արձակագիրներ Կատեգորիա:Սլովակիայի քաղաքական գործիչներ
Մշակույթի տուն (Ստոկհոլմ)
Պատմություն և նկարագիր
Կառուցումից անմիջապես հետո շենքը քննադատության ենթարկվեց ոչ համազոր «ուղղահայաց հաղորդակցության» համար, քանի որ ցուցահանդեսային շինության ներսում տեղաշարժը ապահովվում էր  միայն մեկ զանգվածային պարուրաձև  սանդուղքով  (և մի քանի վերելակով)։ 1998 թվականին վերակառուցման  համատեքստում նրանք փորձեցին շտկել այդ թերությունը՝ շենքում շարժասանդուղքներ տեղադրելով։  Փոփոխությունը զգալիորեն բարելավեց շինության ներսում հոսքերի կազմակերպումը, բայց քննադատվեց ճարտարապետական և պատմական տեսանկյունից։ 2017 թվականի մարտին հանրային քննարկման ներկայացվեց «Kulturhuset Stadsteatern»-ի մասնաշենքի ամբողջական  վերակառուցման պլանը, որը շենքի պատմության մեջ առաջին գլխավոր հիմնանորոգումն էր։ Նախատեսվում էր նորոգումը  սկսել  2019 թվականի ձմռանը, որի նախահաշվային արժեքը կազմում է շուրջ 1 միլիարդ շվեդական կրոն, շինության  նոր բացումը նախատեսվում էր 2020 թվականին։
2013 թվականի հուլիսի 1-ից իրականացվել է շենքի թատերական մասի լայնածավալ վերակառուցում, թատրոնը, որ  գտնվել է Ստոկհոլմի քաղաքային մշակույթի վարչության կազմում, ընդգրկվել է «Stockholm Stadsteater AB» ընկերության մեջ Kulturhuset Stadsteatern նոր անվանումով։ Բացման պահից առ այսօր շենքի պատկերասրահային  հատվածում անցկացվում են բազմաթիվ թեմաներով ցուցահանդեսներ՝ պատմականից մինչև ժամանակակից արվեստի գործեր։ 2016 թվականին պատկերասրահում տեղի ունեցել շվեդ ժամանակակից լուսանկարիչ Նադին Հուլթման Կառլսոնի «Ways Of Moving Forward» աշխատանքների ցուցահանդեսը։
Արտաքին հղումներ
Կատեգորիա:1974 հիմնադրված թանգարաններ Կատեգորիա:Ստոկհոլմի թանգարաններ Կատեգորիա:Ստոկհոլմի թատրոններ Կատեգորիա:Ժամանակակից արվեստի թանգարաններ Կատեգորիա:Մշակույթի կենտրոններ Կատեգորիա:Ստոկհոլմի մշակույթ Կատեգորիա:Ստոկհոլմի կառույցներ
Լույս (այլ կիրառումներ)
Լույս հասկացությունը կարող է վերաբերել.
Չերվերե
Չերվերե  (իտալ․՝ Cervere)՝ կոմունա Իտալիայում, Պիեմոնտ մարզի Կունեո գավառում։ Բնակչությունը կազմում է 2029 մարդ (2008 թվականի տվյալներով)։ Բնակչության խտությունը 113 մարդ/կմ²։ Տարածքը՝ 18 կմ²։ Փոստային ինդեքս՝ 12040։ Հեռախոսային կոդ՝ 0172։
Բնակավայրի հովանավորն է համարվում Սուրբ Խաչը։
Ժողովրդագրություն
'''Բնակչության թվաքանակի փոփոխությունները.
Արտաքին հղումները
Կատեգորիա:Իտալիայի բնակավայրեր
Dura
"Dura", պուերտոռիկացի ռեփեր Դեդի Յանկիի սինգլը՝ նրա թողարկվելիք «El Disco Duro» ստուդիական ալբոմից։ 2018 թվականի հունվարի 18-ին El Cartel Records-ը թողարկել է «Dura» սինգլը և նրա երաժշտական ​​տեսահոլովակը, որը նկարահանել է Կառլոս Պերեսը Լոս Անջելեսում 1990-ականների ոճով և վիզուալ էֆեկտներով։ Երգը գրվել է Դեդի Յանկիի, Խուան Ռիվերայի, Լուիս Ռոմերոյի և Ուրբանի Մոտայի կողմից, իսկ որպես պրոդյուսեր հանդես է եկել Los Evo Jedis-ը։
Սինգլը բնութագրվել է որպես uptempo reggaeton երգ ռեգիի ազդեցությամբ, իսկ տեքստը գեղեցկադեմ կնոջ մասին է։ Կոմերցիոն տեսանկյունից երգը գլխավորել է 14 երկրների հիթ-շքերթներ և հասել լավագույն տասնյակին ևս հինգում։ Միացյալ Նահանգներում "Dura" երգը հասել է 43-րդ հորիզոնակնին Billboard Hot 100 հիթ-շքերթում և 2-րդ հորիզոնականին Hot Latin Songs հիթ-շքերթում։ 2018 թվականի ապրիլի 27-ին թողարկվել է երգի ռեմիքս տարբերակը Բեքի Ջիի, Բադ Բաննիի և Նաթի Նատաշայի կողմից ։
Նախապատմություն
"Dura" Երգը գրվել է Դեդի Յանկիի, Խուան Ռիվերայի (Gaby Music), Լուիս "Rome" Ռոմերոյի և Ուրբանի Մոտայի (DJ Urba) կողմից։ Պրոդյուսերը Los Evo Jedis պրոդյուսերական դուետն է, որը նախկինում աշխատել է Լուիս Ռոմերայի և Ուրբանի Մոտայի հետ, իսկ վերջիններս էլ դրանից առաջ Դեդի Յանկիի հետ աշխատել էին Shaky Shaky (2016) երգի վրա ։
2018 թվականի հունվարի 4-ին Billboard-ում Սյուզեթ Ֆերնանդեսը հայտարարել է, որ Դադի Յանկիի 2018 թվականի առաջին սինգլը կկոչվի «Dura», որը նախատեսվում է թողարկել հունվարին ։ Հաջորդ օրը Դեդի Յանկին Ինստագրամի իր էջում գրել է, որ ավարտին է հասցրել իր նոր սինգլը և «հունվարը հետաքրքիր կլինի» ։ Դեդի Յանկիի խոսքերով՝ դա «զվարճալի» երգ է, որը ներառում է «ռեգգիի և հին դպրոցների հնչյուններ և կրում է ժամանակակից երաժշտության ​​ազդեցությունները» ։ Նա Ինստագրամի իր էջում գրել է, որ «ժամանակակից և ռետրոյի աշխարհները բախվում են երգում», և որ այն ոգեշնչված է այն երաժշտական ​​ազդեցություններից, որ ինքը կրել է իր կարիերայի սկզբից ։ Նա նաև հայտարարել է, որ «երգը ներկայացնում  է 1980-ականների վերջի ու 1990-ականների սկզբի ռիթմն ու նոստալգիան, որ ռեգգիի էությունն է, որ ոգեշնչել է ռեգգետոնը» ։
Սինգլի թողարկումից կարճ ժամանակ անց Դեդի Յանկին Ինստագրամում նախաձեռնել է արշավ #DuraChallenge անունով՝ խրախուսելով երկրպագուներին նկարահանվել իրենց երգի տակ պարելիս ։ Պուերտո Ռիկոյի «Primera Hora» թերթը հաղորդել է, որ #DuraChallenge-ի շնորհիվ ստեղծվել է ավելի քան 82 հազար Ինստագրամի տեսագրություն (2018 թվականի մարտի 6-ի տվյալներով), որոնցում նկարահանվել են «փառասեր պարողներ, երեխաներ, բարձր դասի մոդելներ և տարեցներ» ։
Կառուցվածք
«Dura» սինգլը uppempo reggaeton երգ է երեք րոպե և քսան վայրկյան տևողությամբ ։ Billboard-ից Մարջուա Էստեվեզը երգի տեքստը նկարագրել է որպես նուրբ ներբող այն աղջկան, ում նայում է Դեդին ։ Էստեվեզը նաև հստակեցրել է, որ "dura" բառը (իսպաներեն՝ «դժվար») երգի համատեքստում վերաբերում է նրան, թե ինչքան դժվար է մեկին ասել, որ նա հիանալի տեսք ունի ։
Թողարկում և արձագանքներ
"Dura" երգը թվային ներբեռման համար հասանելի է դարձել 2018 թվականի հունվարի 18-ին El Cartel Records-ի կողմից Universal Music Latin բացառիկ արտոնագրով ։ Քանի որ երգը հայտնվել էր ինտերնետում, Դեդի Յանկին ստիպված է եղել այն թողարկել նախատեսված ժամանակից շուտ ։
Billboard-ում Սյուզեթ Ֆերնանդեսը "Dura" երգը բնութագրել է որպես ստեղծագործություն, որը «քեզ վերադարձնում է հին ռեգետոնին» ։ The Straits Times թերթի խմբագիրն ասել է, որ երգը «վերադարձնում է վաղ ռեգետոնին առանց այն մեգա աստղերի փոփ երաժշտության, ինչպիսիք են Շակիրան, Էնրիկե Իգլեսիասը կամ Despacito-ի համահեղինակ Լուիս Ֆոնսին, որոնք այդ ժանրը տարել են անգլիական փոփի աշխարհ» ։ Cosmopolitan France-ից Լոյզա Դելակոտեն գրել է, թե երգն ունի «արագ և մորմոքուն ռիթմ, վիրուսային խորեոգրաֆիա, 90-ականների փոփ երաժշտությանը հատուկ տեսահոլովակ և համեմատաբար հեշտ հիշվող տեքստ», ապա ավելացրել է, թե «դուք կսիրեք, ապա կատեք Dura երգը» ։
Կոմերցիոն հաջողություն
Միացյալ նահանգներում սինգլը հասել է 2-րդ հորիզոնկանին Hot Latin Songs հիթ-շքերթում 2018 թվականի մարտի 10-ին՝ դառնալով Դեդի Յանկիի 23-րդ երգը, որն ընդգրկվել է լավագույն տասնյակում ։ Երգը հասել է նաև 43-րդ հորզոնականին Billboard Hot 100 հիթ-շքերթում 2018 թվականի մայիսի 15-ին՝ դառնալով Դեդի Յանկիի 9-րդ երգը այդ հիթ-շքերթում և 5-րդ ամենաբարձր հորիզոնականը ։ Այն նաև հասել է առաջին հորիզոնականին  US Latin Digital Songs ու Latin Airplay հիթ-շքերթներում և 3-րդ հորիզոնականին US Latin Streaming Songs հիթ-շքերթում   ։
Միջազգային առումով երգը գլխավորել է Արգենտինայի, Բոլիվիայի, Չիլիի, Դոմինիկյան Հանրապետության, Էկվադորի, Սալվադորի, Գվատեմալայի, Հոնդուրասի, Նիկարագուայի, Պանամայի, Պարագվայի, Պերուի, Իսպանիայի և Վենեսուելայի հիթ-շքերթները և ընդգրկվել Կոլումբիայի, Կոստա Ռիկայի,  Մեքսիկայի, Նիդեռլանդների և Ուրուգվայի հիթ-շքերթներում։ Այն նաև հաջողությունների է հասել Ավստրիայում, Բելգիայում, Կանադայում, Ֆրանսիայում, Գերմանիայում, Հունգարիայում, Իտալիայում, Պորտուգալիայում, Սլովակիայում և Շվեյցարիայում։ Դա Լատինական Ամերիկայում ամենաշատ հնչած երգն էր շաբաթվա վերջին. 2018 թվականի մարտի 4-ին և 2018 թվականի մարտի 11-ին 18 երկրների իսպանալեզու 700 ռադիոների եթերում հնչել է 1350 և 13956 անգամ՝ ըստ Monitor Latino-ի տվյալների  ։
Երաժշտական տեսահոլովակ
«Dura» երգի երաժշտական ​​տեսահոլովակը նկարահանել է պուերտոռիկացի ռեժիսոր Կառլոս Պերեսը ։ Նկարահանումը տեղի է ունեցել Լոս Անջելեսում ։ Ռեժիսորը նախկինում աշխատել էր Դադի Յանկիի հետ «Gasolina» (2004), «Rompe» (2005) և «Despacito» (2017) տեսահոլովակների վրա ։ Իսպանիայի EFE լրատվական գործակալության մամլո հաղորդագրության համաձայն՝ տեսահոլովակը «փորձում է ցուցադրել բարձրակարգ նորաձևության կերպարներ, անհատական ​​պարային ոճ, գեղեցիկ և անկեղծ անձնավորություններ» ։ EFE-ն հայտարարել է, որ տեսահոլովակը զարգանալուն զուգընթաց «դառնում է կոչ կանանց համար, որպեսզի նա վերագրավի իր տեղը պարահրապարակում և հասարակության մեջ» ։ Դեդի Յանկան Ինստագրամում գրել է, որ «նրանք ցանկանում էին օգտագործել 80-ականների և 90-ականների սկզբներին գերիշխող վառ գույները։ Ոճաբանի և ռեժիսորի հետ միասին մենք ուզում էինք վերականգնել այդ դարաշրջանը, ինչպես նաև գտնել հակադրություն այսօրվա ոճի միտումների հետ» ։ Տեսահոլովակը ներկայացվել է 2018 թվականի հունվարի 18-ին Դեդի Յանկիի YouTube-յան էջում, որտեղ այն հավաքել է ավելի քան 900 մլն դիտում ։
Կենդանի կատարումներ
«Dura» երգն առաջին անգամ կենդանի կատարմամբ ներկայացվել է 2018 թվականի փետրվարի 22-ին՝ Lo Nuestro Awards 30-րդ մրցանակաբաշխության ժամանակ ։ 2018 թվականի ապրիլի 26-ին 25-րդ Billboard Latin Music Awards-ում երգի քավեր տարբերակը կատարել են  Becky G-ը, Bad Bunny-ն և Նաթի Նատաշան ։
Ձայնագրության մասնակիցներ
Տվյալները՝ ըստ Tidal-ի
Հավաստագրեր
! scope="row"| Mexico (AMPROFON)
<references group="Ն" />
Ծանոթագրություններ
Կատեգորիա:Դեդի Յանկիի սինգլներ Կատեգորիա:2018 երգեր
Պոգրանիչնի շրջան (Պրիմորիեի երկրամաս)
Պոգրանիչնի շրջան (Пограничный район), մունիցիպալ շրջան Ռուսաստանի Դաշնության Պրիմորիեի երկրամասում։
Ստեղծվել է 1926 թվականին։ Վարչական կենտրոնը՝ Պոգրանիչնի ։
Բնակչություն
2012 թվականի մարդահամարի արդյունքներով շրջանում բնակվում էր 23153 մարդ։ Բնակչության խտությունը կազմում էր 6,22 մարդ/կմ²։
Արտաքին հղումներ
Կատեգորիա:Պրիմորիեի երկրամաս Կատեգորիա:Ռուսաստանի շրջաններ ըստ դաշնային սուբյեկտների
Սեն Ժան դը Տյուրինյո
Սեն Ժան դը Տյուրինյո (Saint-Jean-de-Thurigneux), կոմունա Ֆրանսիայում՝ Ռոն-Ալպեր երկրամասի Ռեռյո կանտոնում։ Կոմունայի օկրուգը Բուրկ ան Բրեսն է։
Կոմունայի կոդը՝ 01362։
Կլիմա
Կլիման ցամաքային է ՝ ցուրտ ձմեռներով և տաք ամառներով։ Անձրևներ լինում են հիմնականում ամռանը։
Պատմություն
Գյուղի առաջին հիշատակումը թվագրվում է X դարում։
Բնակչություն
Կոմունայի բնակչությունը 2010 թվականին կազմել է 710 մարդ։
Տնտեսություն
2010 թվականին աշխատունակ տարիքի (15-64 տարեկան) ունեցող 462 մարդկանցից 385-ը տնտեսապես ակտիվ են եղել, 77-ը `պասիվ (ակտիվության ցուցանիշը` 83,3% է, 1999 թվականին՝ 79,1%)։ 385 ակտիվ բնակիչներից աշխատել են 369-ը (194 տղամարդ, 175 կին), գործազուրկ է եղել 16 մարդ (10 տղամարդ և 6 կին)։ 77 պասիվներից 25 հոգի եղել են աշակերտ կամ ուսանող, 32-ը՝ թոշակառու, 20 պասիվ են եղել այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Վալավուար
Վալավուար (Valavoire), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Լա Մոտ դյու Կեր կանտոնի կազմի մեջ։ Կոմունայի շրջանը՝ Ֆորկալկե։
Համայնքի INSEE կոդ՝ 04228։
Բնակչություն
Համայնքի բնակչությունը 2008 թվականին կազմում էր 36 մարդ։
Կլիմա
Վալավուարի կլիման միջերկրածովային է։
Տնտեսություն
2007 թվականի տվյալներով 18 աշխատունակ տարիքի մարդկանցից (15-64 տարեկան) 10-ը տնտեսապես ակտիվ էին, 8-ը անգործ (ակտիվության ցուցանիշը 55,6 %, 1999 թվականին եղել է՝ 66,7 %)։ 10 աշխատունակ բնակիչներից 9-ը աշխատում էին (6 տղամարդ և 3 կին), անաշխատանք էր 1-ը (տղամարդ)։ 8 անգործ մարդկանցից 4-ը թոշակառու, 4-ը չէին աշխատում այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Ռոզմարի Հարությունյան
Ռոզմարի Հարությունյան Քոհեն (Rosemary Hartounian Cohen, ), հայազգի սոցիոլոգ, գրող, լրագրող, նկարչուհի ։
Կենսագրություն
Ռոզմարի Հարությունյանը ծնվել է Թավրիզում։ Մանուկ հասակում նրա ընտանիքը տեղափոխվել է Թեհրան։ Միջնակարգ դպրոցն ավարտելուց հետո Ռոզմարին սովորել է Թեհրանի օտար լեզուների և գրականության ինստիտուտի անգլիական գրականության և լեզվի բաժնում, այնուհետև ընդունվել է Թեհրանի համալսարանի գեղարվեստի ֆակուլտետ։ Ուսումը շարունակելու նպատակով մեկնել է Ֆրանսիա, սովորել Սորբոնի համալսարանի հասարակագիտության ֆակուլտետում, հետագայում ավարտել է նաև նույն համալսարանի ասպիրանտուրան (համաշխարհային հասարակագիտություն բաժին)։ 1984 թվականին Ռոզմարին ընտանիքի հետ տեղափոխվել է ԱՄՆ և բնակություն հաստատել Լոս Անջելեսում։
Նկարչություն
1985 թվականին Ռոզմարին ստեղծել է «Ատելիե դե Փարիզ» ցուցասրահ-արվեստի միջազգային կենտրոնը, որտեղ ներկայացված են նաև նրա մետաքսի վրա կատարած նկարչական գործերը։
Ծանոթագրություններ
Կատեգորիա:Ամերիկահայ հասարակական գործիչներ Կատեգորիա:Ամերիկահայ արձակագիրներ Կատեգորիա:Ամերիկահայ լրագրողներ
Լե Գրանդ Արմուազ
Լե Գրանդ Արմուազ (Les Grandes-Armoises), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 46 մարդ, բնակչության խտությունը` 10.29 մարդ/կմ²։ Բնակավայրը զբաղեցնում է 4.47 կմ² տարածք։
Աշխարհագրություն
Գտնվում է Փարիզ քաղաքից 200 կմ արևելք, Շալոն ան Շամպայն քաղաքից 75 կմ հյուսիս-արևելք, Շառլվիլ Մեզիեր քաղաքից 30 կմ հարավ-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 30 աշխատունակ (15-64 տարեկան) բնակիչ, որոնցից ակտիվ էին 23-ը, իսկ ոչ ակտիվները` 7։ Ակտիվության ցուցանիշը կազմում է 76,7 %։ 23 աշխատունակ մարդկանցից աշխատել է 23 անձ (12 տղամարդ և 11 կին)։ Գործազուրկ են եղել 0 անձ (0 տղամարդ և 0 կին)։ 7 անաշխատունակներից 0-ը եղել են աշակերտներ կամ ուսանողներ, 6-ը` թոշակառուներ, իսկ 1-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Թուրք-իրանական հարաբերություններ
Թուրք-իրանական հարաբերություններ, հարաբերությունները Իրանի Իսլամական Հանրապետության և Թուրքիայի Հանրապետության միջև հիմնականում հանգիստ են, սակայն երբեմն ուղեկցվում են հարաբերությունների լարումներով։ Իրանը և Թուրքիան կարևոր առևտրային գործընկերներ են միմյանց համար։ Նրանք զգալի փոխազդեցություն ունեն միմյանց վրա աշխարհագրական դիրքի, լեզվական և էթնիկական հարաբերությունների, մշակութային ընդհանրության պատճառով։ Թուրքիան ունի դեսպանատուն Թեհրանում և հյուպատոսարաններ Թավրիզում և Ուրմիայում։ Իրանը ունի դեսպանատուն Անկարայում և հյուպատոսարաններ Ստամբուլում, Էրզրումում և Տրապիզոնում։
Պատմություն
Թուրքիայի և Իրանի պատմությունը լի է մշտական բախումների դրվագներով․ ժամանակակից Թուրքիայի տարածքը բազմաթիվ անգամներ հարձակման է ենթարկվել Իրանի տարածքում հաստատված տարբեր դինաստիաների կողմից, ինչպիսիք են Մարական կայսրությունը, Աքեմենյան կայսրությունը, Սասանյան կայսրությունը, Սեֆյան կայսրությունը։ Հնագույն ժամանակներում հենց այժմյան Թուրքիայի տարածքում է ձևավորվել Աքեմենյան կայսրությունը։ Իգդրիր գավառում՝ Արևելյան Անատոլիայում ձևավորվել է Քաջարների դինաստիան․ այս տարածքը պարսկական տիրապետության տակ է եղել ընդհուպ մինչև 1826-1828 թվականների Ռուս-պարսկական պատերազմը, որն ավարտվեց Թուրքմենչայի պայմանգրով։ Իրանի երկրորդ խոշոր էթնիական խումբը ազերիներն են, որնոք թյուրքական ժողովուրդ են։ Թուրքերը և իրանցիները նույն մշակութային ժառանգության կրողներ են, որը հայտնի է Թուրք-պարսկական ավանդույթ անվամբ։ Այն Ղազնավիդների (977–1186 թվականներ), Սելջուկների (1037–1194 թվականներ), Օսմանյան կայսրության (1299–1923 թվականներ), Թիմուրիդ արքայատան (1370–1507 թվականներ), Կարա Կոյունլուների (1374–1468 թվականներ), Ակ Կոյունլուների պետության (1378–1501 թվականներ) առանցքային բնութագիրն է։
20-րդ դար
1926 թվականի ապրիլի 22-ին Թեհրանում Իրանի և Թուրքիայի միջև կնքվեց առաջին «Բարեկամության պայմանագիրը»։ Այն վերաբերում էր չեզոքությանը և միմյանց դեմ ագրեսիա չիրականացնելուն։ Պայմանագիրը նաև նախատեսում էր երկու կողմերի համատեղ գործողությունների հնարավորություն իրենց տարածքներում խաղաղությունը պահպանելու և անվտանգությունը ապահովելու համար։ Սա անուղղակիորեն ուղղված էր ազգային փոքրամասնությունների՝ հատկապես քրդերի ազատասիրական նկրտումների դեմ։ 1932 թվականի հունվարի 23-ին առաջին պաշտպանական սահմանային պայմանագիրը կնքվեց Թուրքիայի և Իրանի միջև Թեհրանում։ Թուրքիայի և Իրանի սահմանագիծը աշխարհում ամենահներից է և աննշան փոփխություններով գործում է 1514 թվականի Չալդրանի ճակատամարտից և Զուհաբի պայմանագրի կնքումից հետո։ Ստացվում է 1932 թվականի պայմանագիրը սոսկ ամրարգեց դարեր շարունակ գոյություն ունեցող ստատուս քվոն։ Նույն օրը կնքվեց նաև նոր «Բարեկամության պայմանագիր», ինչպես նաև «Հաշտեցման, դատական վճիռների և արբիտրաժի մասին» պայամանգիրը։
1934 թվականի հունիսի 16-ից հուլիսի 2-ը Ռեզա Շահ Փահլավիի ղեկավարած բարձրաստիճան պաշտոնյաների խումբը ժամանեց Թուրքիա Մուստաֆա Քեմալ Աթաթուրքի հրավերով։ Նրանք Թուրքիայում այցելեցին բազմաթիվ շրջաններ և ջանքեր գործադրեցին սերտացնելու բարեկամական հարաբերությունները և համագործակցությունը։ Ռեզա Շահը հատկապես տպավորված էր Քեմալի բարեփոխումներով և դա համարում էր օրինակ իր պետության համար։ 1937 թվականի հուլիսի 8-ին Ագրեսիայի դեմ պայամանգիրը ստորագրվեց Թուրքիայի, Իրանի, Իրաքի և Աֆղանստանի միջև։ Այս պայմանագիրը հայտնի է որպես «Սաադաբադի պայմանագիր»։ Նպատակն էր ապահովել խաղաղություն և անվտագություն Մերձավոր Արևելքում։ 1955 թվականի օգոստոսին ստեղծվեց Կենտրոնական պայմանագրի կազմակերպությունը, որը փոխադարձ անվտանգության պակտ էր Իրանի, Թուրքիայի, Իրաքի, Պակիստանի և Մեծ Բրիտանիայի միջև։ 1964 թվականի հուլիսին ստեղծվեց Տարածաշրջանային համագործակցություն հանուն խաղաղության կազամակերպությունը, որի նպատակն էր աջակցել համատեղ ծրագրերի իրականացմանը Իրանում, Թուրքիայում և Պակիստանում։ 1979 թվականի Իսլամական հեղափոխությունը խոշոր փոփոխությունների հանգեցրեց Իրանում և Մերձավոր արևելքում։ Այսօր Իրանը և Թուրքիան սերտորեն համագործակցում են բազմաթիվ բնագավառներում՝ սկսած ահաբեկչության դեմ պայքարից մինչև թմրանյութերրի շրջանառության վերահսկողություն։
Իրանի միջուկային ծրագիր
2010 թվականի մայիսին Թուրքիայի վարչապետ Ռեջեփ Թայիփ Էրդողանը այց կատարեց Թեհրան` հայտնելով աջակցությունը ուրանի հարստացման պատճառով սանկցիաներից խոսւափելու համար ։ Իրանին իր աջակցությունը հայտնելուց հետո Էրդողանը իր խոսքը ուղղեց միջազգային հանրությանը․
Թուրքիայի՝ իրանական հրթիռների թռիչքը վերահսկող ռադարներ տեղակայելու որոշումը իրանցիների կողմից դիտարվկվեց որպես լուրջ սպառնալիք հարաբերություններում ։ 2012 թվականին անցկացված հարցումներ համաձայն թուրքերի 54%-ը դեմ էր Իրանի միջուկային զենք ունենալու ծրագրին, 46%-ը համարում էր սպառնալիք, իսկ 26%-ը կողմ էր Իրանի միջուկային ծրագիրը զսպելու համար զենք կիրառելուն ։
ՆԱՏՕ-ի հրթիռային վահանի ճգնաժամ
Թուրքիան՝ ՆԱՏՕ-ի ամենախոշոր անդամը Մերձավոր Արևելքում, 2011 թվականի սեպտմեբերին համաձայնեց ՆԱՏՕ-ի հակահրթիռային միջոցներ տեղակայելուն։ Դա հանգեցրեց ճգնաժամի Իրանի և Թուրքիայի միջև։ Իրանը պնդում էր, որ այս ծրագիրը ուղղորդված է ԱՄՆ-ի կողմից, որի նպատակն էր անհրաժեշտության դեպքում պաշտպանել Իսրայելի միջուկային զինանոցը, եթե Իրանը որոշի հարվածել դրանց։ Ավելին, Այաթոլլահ Ալի Խամեյնին հայտարարեց, որ Թուրքիան պետք է վերանայի իր քաղաքականությունը Սիրիայի, ՆԱՏՕ-ի հակահրթիռային պաշտպանության ծրագրի և արաբական աշխարհում կրոնական հուզումներ հրահելու քաղաքականությունը ։ Թուրքիան հայտարարեց, որ ՆԱՏՕ-ի համակարգը ո՛չ սպառնալիք է պետության անվտանգությանը, ո՛չ էլ ուղղված է որևէ կոնկրետ պետության դեմ ։ Թուրքիայի Պաշտպանության նախարարը պնդեց, որ այս ծրագրի նպատակը Եվորպայի անվտանգության ապահովումն է՝ հավելելով, որ այն նաև Թուրքիայի անվտանգությունն է ։ 2011 թվականի հոկտեմբերի 23-ին ԱՄՆ-ի պետքարտուղար Հիլարի Քլինթոնը զգուշացրեց Իրանին ԱՄՆ-ի՝ Թուրքիայում ունեցած ներկայության վերաբերյալ․ «Իրանը սխալ հաշվարկած կլինի, եթե չդիտարկի ամբողջ տարածաշրջանում ունեցած մեր ներկայությունը, այդ թվում ՆԱՏՕ-ի դաշնակից պետություններում, ինչպիսին է Թուրքիան» ։ 2011 թվականի նոյեմբերին Իրանի պաշտպանության ոլորտի պաշտոնյաներից մեկը հայտատարեց, որ Իրանը կհարվածի Թուրքիային, եթե այլ պետություններ հարվածեն Իրանին ։
Իրանի և Թուրքիայի հարաբերությունները Իսրայելի հետ
Անցյալում Իսրայել-Թուրքիա հարաբերությունները լուրջ տարաձայնությունների պատճառ էին դարձել Անկարայի և Թեհրանի միջև։ Բայց Թուրքիայի չեզոք դիրքորոշումը Իրան-Իսրայել հակասությունների վերաբերյալ հնարավորություն տվեց պահպանել բարեկամական հարաբերությունները։ Երկու պետությունների միջև աճող առևտուրը հարաբերությունների սերտացման կամքի առկայության ցուցիչն է։ Թուրքիայի հարաբերությունները Իսրայելի հետ վատթարացան հատկապես 2014 թվականի Իսրայել-Գազա հակամարտության պատճառով։ 2010-2016 թվականներին Թուրքիան չուներ դեսպանի մակարդակով դիվանագիտական հարաբերություններ Իսրայելի հետ։ 2016 թվականի հունիսի 28-ին արդեն Թուրքիան և Իսրայելը ստորագրեցին համաձայնություն հարաբերությունների նորմալացման համար, որը ներառում էր նաև 20 միլիոն դոլարի փոխհատուցում Իսրայելի կողմից այն թուրք ընտանիքներին, որոնք տուժել էին Գազայում իրականացրած գործողությունների պատճառով։ Համաձայնագիրը նախատեսում էր նաև հարաբերությունների մակարդակի բարձրացում և դեսպանների նշանակում։
Հարաբերությունները Արաբական գարնան ժամանակ
Իրանի հարաբերությունները Թուրքիայի հետ վատացան Արդարություն և զարգացում կուսակցության՝ տարածաշրջանում շիա և սուննի խմբավորումների պայքարում ակտիվ ներգրավվածության պատճառով Արաբական գարնան անկումից հետո ։ Իրանը մեծապես աջակցում է Բաշար ալ Ասադի սիրիական կառավարությանը, իսկ Թուրքիայի Արդարություն և զարգացում կուսակցությունը աջակցում է սիրիական ընդդիմությանը։ 2015 թվականի Եմեն ներխուժման ժամանակ Իրանը և Թուրքիան աջակցում էին հակառակորդ խմբավորումների, որը հանգեցրեց տարաձայնության Էրդողանի և Մոհամմադ Ջավադ Զարիֆի միջև։ Էրդողանը հայտատարեց, որ Իրանը և ահաբեկչական խմբավորումները պետք է զորքերը դուրս բերեն, իսկ Զարիֆը պատասխանեց, որ Թուրքիան ստրատեգիական սխալներ է գործում։ Այնուամենայնիվ, մի քանի օր անց Էրդողանը մեկնեց Թեհրան հարաբերությունների բարելավման համար բանակցություններ վարելու համար և ընդունելության արժանացավ Հասան Ռոհանիի և Այաթոլլահ Ալի Խամեյնիի կողմից ։ Արդարություն և զարգացում կուսակցության իշխանության գալուց առաջ Թուրքիան սահմանադրորեն պահպանում էր չեզոք արտաքին քաղաքականությունը տարածաշրջանի կրոնական հակամարտությունների նկատմամբ։ Թուրքիայի և Իրանի աշխարհաքաղաքական նպատակների տարբերությունը Սիրիայում և Իրաքում նույնպես պատճառ է լարվածությանն և փոխադարձ անվստահության համար ։ Թուրքական մամուլը լի էր հակաիրանական հոդվածներով հատկապես 2012-2016 թվականներին ընթացած Հալեպի ճակատամարտի ժամանակ. ։ Հարաբերությունների բարելավում նկատվեց 2017 թվականի Քաթարի դիվանագիտական ճգնաժամի ժամանակ, երբ երկու պետություններն էլ աջակցում էին Քաթարին Սաուդյան Արաբիայի և Արաբական Միացյալ Էմիրությունների հետ հակասությունների ժամանակ ։
Համագործակցություն ընդդեմ ահաբեկչության
Թուրքիան և Իրանը համաձայնեցին համագործակցել Իրաքում ահաբեկչության դեմ պայքարում, երբ հազարավոր թուրքական զինվորներ օդային և ցամաքային ռազմալան գործողություններ էին իրականացնում Հյուսիասային Իրաքի զինյալների դեմ։ Իրանի արտգործնախարար Ալի Սալեհին հայտարարեց, որ թուրքական զորքերը կարող էին խուսափել զոհեր տալուց, եթե ԱՄՆ-ը տեղեկացներ Թուրքիային, որ ահաբեկիչները հարձակումն իրականացնելու էին ծանր զինատեսակներով։ Թուրքական կառավարությունը հետքաննություն անցկացրեց,որը բացահայտեց Իրանի հեղափոխական գվարդիայի և թուրքական կառավարության բարձրաստիճան պաշտոնյաների միջև գոյություն ունեցած կապը ։
Առևտրային հարաբերություններ
Իրանը և Թուրքիան ունեն սերտ առևտրային և տնտեսական հարաբերություններ։ Երկու պետություներն էլ Տնտեսական համագործակցության կազմակերպության անդամ են։ Պետությունների միջև առևտուրը գնալով աճում է։ 2015 թվականին առևտրային ծավալը կազմեց 4 միլիարդ դոլար, այնինչ՝ 2000 թվականին ընդամենը 1 միլիարդ դոլար էր ։ Իրանական գազի արտանահումը Թուրքիա ունի աճելու միտումներ ։ Թուրքիան Իրանից ներկրում է իր գազի պահանջարկի շուրջ 30 տոկոսը ։ Երկկողմ առևտրի ծավալը 10 միլիարդ դոլարի սահամաններում է, և երկու պետությունների կառավարություններն էլ հայտարարել են, որ տեսանելի ապագայում այն կկրկնապատկվի ։ Իրանի փոխնախագահ Մոհամմադ Ռեզա Ռահիմին 2012 թվականի հոկտեմբերին հաղորդեց, որ երկկողմ առևտրի ծավալները աճում են, և հնարավոր է, որ հասնեն մինչև տարեկան 30 միլիարդ դոլարի։ Նա նաև նշեց, որ առևտրի աճող տեմպերը խոսում են երկու պետությունների՝ հարաբերությունների սերտացման ցանկության մասին։
Եմոնա
Եմոնան առանցքային նշանակության զբոսաշրջային կենտրոն է Բուրգասի մարզում։ Նրա զբոսաշրջային կարևորությունը պայմանավորված է պատմամշակութային հուշարձանների առկայությամբ և ծովափնյա դիրքով։
Պատմություն
Հին շրջանի ձեռնագրերում բնակավայրը հիշատակված է Ստարա Պլանինա անվանումով։ Գյուղի մասին առաջին հիշատակումները եղել են հույն նշանավոր պատմիչ Հոմերոսի «Իլիականը» աշխատությունում, որտեղ Եմոնան եղել է Ռեզա թագավորի նստավայրը։ Ռեզան մասնակցել է Տրոյական պատերազմին և սպանել է Օդիսոսին և Դիոմեդեսին։